**Hajaasustuse programmi taotluste hindamisjuhend (2018-2020)**

1. Hajaasustuse programmi raames esitatud taotluste osas viib kohalik omavalitsus enne hindamist läbi taotluse ja taotleja vastavuse kontrolli ning kannab kontrolli tulemused kontroll-lehele.
2. Nõuetele vastavaid taotlusi hindab valla- või linnavalitsus või kohaliku omavalitsuse moodustatud komisjon (edaspidi *komisjon*).
3. Kohalik omavalitsus avaldab taotlusvooru väljakuulutamise tähtpäevaks oma veebilehel nende olemasolul kohaliku omavalitsuse eelistatud sihtrühmad ja toetatavad prioriteetsed valdkonnad.
4. Enne taotluste hindamist on komisjoni liikmetel või kohaliku omavalitsuse esindajatel õigus tutvuda kohapeal nõuetele vastavate taotluse esitanud taotleja ja kaastaotlejate majapidamiste olukorraga ja kitsaskohtadega, mida soovitakse projektiga lahendada. Objektide kohapealse külastuse kuupäevad tuleb kajastada hindamise protokollis.
5. Komisjoni koosoleku toimumiseks vajalik kvoorum on 2/3 komisjoni liikmete üldarvust.
6. Taotluste hindamiskriteeriumid on järgmised:
   1. investeeringu vajalikkus ning tegevuste ja kulude põhjendatus, 30% koondhindest;
   2. kuni 18-aastaste (kaasa arvatud) majapidamises elavate isikute arv ning kohaliku omavalitsuse eelistatud sihtrühmadesse kuuluvate majapidamises elavate isikute arv, 20% koondhindest;
   3. taotletava toetuse suurus kasusaaja kohta, 10% koondhindest;
   4. leibkonna jaoks laheneva kitsaskoha olulisus (lähtudes muu hulgas kohaliku omavalitsuse seatud programmist toetatavate valdkondade prioriteetsusest), 40% koondhindest.
7. Taotlusi hinnatakse kriteeriumite 1 ja 4 puhul skaalal 0-4, kriteeriumite 2 ja 3 puhul skaalal 1-4.
8. Hinnang loetakse positiivseks taotluste puhul, mille kaalutud keskmine hinne on vähemalt 2,5 ning mille puhul kriteeriumitele 1 ja 4 antud keskmine hinne ei ole madalam kui 1,5.
9. Hindamistulemuste alusel koostatakse taotlustest pingerida.
10. Taotlusi rahuldatakse pingerea alusel kohalikule omavalitsusele eraldatud eelarve raames. Võrdsete hindamistulemuste puhul pannakse pingereas ettepoole need taotlused, mille kasusaajate hulgas on enam kuni 18-aastaseid lapsi või kohaliku omavalitsuse poolt eelistatava sihtrühma esindajaid.
11. Kõikide taotluste hindamised protokollitakse.

**HINDAMISKRITEERIUMID JA SKAALAD**

0 – puudulik

1 – nõrk

2 – keskpärane

3 – hea

4 – väga hea

|  |  |  |  |
| --- | --- | --- | --- |
| **Hindamiskriteerium** | **Osakaal** | **Hindamiskriteeriumide hindamisaspektid ning väärtuste määratlused** | |
| I kriteerium  Investeeringu vajalikkus ning tegevuste ja kulude põhjendatus | 30% | Hindamisel arvestatakse:   * Kuivõrd otstarbekas ja vajalik on projektis pakutav lahendus kavandatud tulemuse saavutamiseks; * Kuivõrd põhjendatud on projekti eelarve. | |
| 0 | Projekt ei lahenda kirjeldatud probleemi ning projekti tegevused ei täida projekti eesmärke. Valitud lahenduse otstarbekus ja asjakohasus ei ole põhjendatud/ei tule projekti kirjeldusest välja (eksisteerib selgelt otstarbekam ja/või kuluefektiivsem alternatiivlahendus). Tegevuste maksumus ei ole põhjendatud. |
| 1 | 0 ja 2 vahepealne väärtus. |
| 2 | Projekt lahendab osaliselt kirjeldatud probleemi ning projekti tegevused täidavad projekti eesmärke osaliselt. Valitud lahenduse otstarbekus ja asjakohasus ei ole piisavalt põhjendatud  (eksisteerib soodsam alternatiivne lahendus, mille kõrvalejätmist ei ole põhjendatud). Tegevuste maksumus on olulisemate kuluridade osas põhjendatud. |
| 3 | 2 ja 4 vahepealne väärtus. |
| 4 | Projekti tegevused täidavad projekti eesmärke ning lahendavad täielikult kirjeldatud probleemi. Investeering on igati otstarbekas ja asjakohane. Tegevuste maksumus on igati põhjendatud. |
| II kriteerium  Kasusaajate arv | 20% | Hindamisel arvestatakse:   * Kuni 18-aastaste (k.a) isikute arvu majapidamis(t)es, kelle puhul registrijärgne elukoht taotlemise hetkel on vähemalt taotluse esitamise aasta 1. jaanuarist alates (või sünnist, kui see on hilisem) olnud majapidamine, millele projektiga toetust taotletakse; * kohaliku omavalitsuse poolt eelistatud sihtrühmadesse kuuluvate isikute arvu majapidamis(t)es, kelle puhul registrijärgne elukoht taotlemise hetkel on vähemalt taotluse esitamise aasta 1. jaanuarist alates (või sünnist, kui see on hilisem) olnud majapidamine, millele projektiga toetust taotletakse.   Üht nimetatud gruppidesse kuuluvat isikut võetakse arvesse üks kord. | |
| 1 | Majapidamis(t)es ei ole  ülalpool nimetatud gruppidesse kuuluvaid isikuid. |
| 2 | Majapidamis(t)es on üks ülalpool nimetatud gruppidesse kuuluv isik. |
| 3 | Majapidamis(t)es on kaks ülalpool nimetatud gruppidesse kuuluvat isikut. |
| 4 | Majapidamis(t)es on kolm ja enam ülalpool nimetatud gruppidesse kuuluvat isikut. |
| III kriteerium  Toetuse suurus kasusaaja kohta | 10% | Hindamisel arvestatakse:   * Toetuse suurust ühe kasusaaja kohta toetust saava(te)s majapidamis(t)es.   Kasusaajatena arvestatakse kõiki isikuid, kelle elukoht on rahvastikuregistri andmete kohaselt vähemalt 1. jaanuarist (või sünnist, kui see on hilisem) majapidamine, millele projektiga toetust taotletakse. | |
| 1 | Toetuse suurus kasusaaja kohta on oluliselt kõrgem valdkonna projekti keskmisest toetuse suurusest kasusaaja kohta. |
| 2 | Toetuse suurus kasusaaja kohta on mõnevõrra kõrgem valdkonna projekti keskmisest toetuse suurusest kasusaaja kohta. |
| 3 | Toetuse suurus kasusaaja kohta on mõnevõrra madalam valdkonna projekti keskmisest toetuse suurusest kasusaaja kohta. |
| 4 | Toetuse suurus kasusaaja kohta on oluliselt madalam valdkonna projekti keskmisest toetuse suurusest kasusaaja kohta. |
| IV kriteerium  Leibkonna jaoks laheneva kitsaskoha olulisus | 40% | Hindamisel arvestatakse:   * Kuivõrd kriitiline on projektis kirjeldatud kitsaskoht leibkonna elutingimuste seisukohalt; * Kohaliku omavalitsuse poolt seatud programmist toetatavate valdkondade prioriteetsus. | |
| 0 | Vastavalt objektiivsetele kriteeriumitele kitsaskoht puudub. |
| 1 | 0 ja 2 vahepealne väärtus |
| 2 | |  | | --- | | Kitsaskoht on olemas, kuid võrreldes teistes projektides kirjeldatud kitsaskohtadega on see vähem terav. Projekti valdkond on seatud kohaliku omavalitsuse poolt vähemprioriteetseks. | |
| 3 | |  | | --- | | Kitsaskoht on võrreldes teistes projektides kirjeldatud kitsaskohtadega oluliselt teravam, kuid projekti valdkond on seatud kohaliku omavalitsuse poolt vähemprioriteetseks või kitsaskoht on võrreldes teistest projektides kirjeldatud kitsaskohtadega vähem terav, kuid projekti valdkond on seatud kohaliku omavalitsuse poolt prioriteetsemate valdkondade hulka. | |
| 4 | |  | | --- | | Kitsaskoht on võrreldes teistes projektides kirjeldatud kitsaskohtadega oluliselt teravam. Projekti valdkond on seatud kohaliku omavalitsuse poolt prioriteetsemate valdkondade hulka. | |
|  |  |  | |